**OPIS UKREPOV**

1. **Sheme podpore iz Priloge I k Uredbi Sveta (ES) št. 73/2009**

|  |  |  |  |
| --- | --- | --- | --- |
| **Št.** | **Naslov** | **Opis ukrepov** | **Proračunska nomenklatura EKJS za leto 2022****Poglavje 08 02** |
| I.1 | Shema enotnega plačila – naslov III | Po tej shemi, ki je bila uvedena z reformo skupne kmetijske politike leta 2003, so kmetje prejeli nevezano enotno plačilo. Pred reformo iz leta 2003 je kmet lahko prejel več posebnih neposrednih plačil, med katerimi je bilo vsako povezano s posamezno vrsto proizvodnje pridelkov in živino (žita, mleko, govedina …). Z reformo iz leta 2003 so bila ta posebna neposredna plačila vključena v enotno plačilo in proizvodno nevezana na pridelke in živino. | **08 02 99 01 0022 072** |
| I.2 | Pomoč za pridelovalce sladkorne pese in trsa – naslov IV, poglavje 1, oddelek 7 | To je bila pomoč za prestrukturiranje, prvotno predvidena v členu 3 Uredbe (ES) št. 320/2006 o ustanovitvi začasne sheme za prestrukturiranje industrije sladkorja v Skupnosti in spremembi Uredbe Sveta (ES) št. 1290/2005 o financiranju skupne kmetijske politike, za najmanj 50 % kvote sladkorja, določene 20. februarja 2006 v Prilogi III k Uredbi Sveta (ES) št. 318/2006 o skupni ureditvi trgov v sektorju sladkorja in predvidene v oddelku 7 naslova IV poglavja 1 Uredbe Sveta (ES) št. 73/2009 za pridelovalce sladkorne pese in sladkornega trsa. Pomoč se odobri za največ pet zaporednih let do tržnega leta 2013/2014. | **08 02 99 01 0039 019** |
| I.3 | Plačila za goveje in telečje meso – naslov IV, poglavje 1, oddelek 11 | * Premija za krave dojilje: vezano plačilo, odobreno kmetu, ki na svojem kmetijskem gospodarstvu redi krave dojilje in telice vsaj šest zaporednih mesecev od datuma zahtevka za pomoč v deležu najmanj 60 % števila krav dojilj in največ 40 % števila živali, za katere se vloži zahtevek za plačilo. Premija znaša 200 EUR na upravičeno žival. Država članica lahko plača dodatno nacionalno premijo do največ 50 EUR na žival.
* Posebna premija: vezana premija, odobrena kmetom, ki na svojih kmetijskih gospodarstvih redijo govedo moškega spola za pitanje v obdobju dveh mesecev od datuma zahtevka za pomoč. Premija znaša 210 EUR enkrat v življenju vsakega bika, starejšega od devet mesecev, in 150 EUR dvakrat v življenju vsakega vola, prvič v starosti devetih mesecev in drugič v starosti 21 mesecev.

Klavne premije za teleta in za govedo, razen za teleta: vezano plačilo, odobreno kmetu ob zakolu živali, ki izpolnjujejo pogoje za premije in so bile na kmetiji najmanj dva meseca, ali ob njihovem izvozu v tretjo državo. Premija znaša 80 EUR za upravičene bike, vole, krave in telice od starosti osmih mesecev ter 50 EUR za teleta, stara več kot en mesec in manj kot osem mesecev in z maso klavnega trupa do 185 kg. | **08 02 99 01 0045 060** **08 02 99 01 0045 062****08 02 99 01 0046 143****08 02 99 01 0029 122** **08 02 99 01 0029 128****08 02 99 01 0030 092** |
| I.4 | Premije za sektor ovčjega in kozjega mesa – naslov IV, poglavje 1, oddelek 10 | * Premije za ovce samice in koze: vezana plačila, odobrena kmetu pod določenimi pogoji za rejo ovc samic ali koz najmanj 100 dni od zadnjega dneva obdobja za vložitev zahtevkov za pomoč. Premije znašajo 21 EUR na ovco samico, rejeno za proizvodnjo mesa, in 16,8 EUR na ovco samico za proizvodnjo mleka ali na kozo.

Dodatna premija: vezano plačilo, odobreno kmetu na območjih, kjer pomeni vzreja ovc in koz tradicionalno dejavnost ali pomembno prispeva k podeželskemu gospodarstvu, ali kmetu, ki izvaja sezonsko selitev živali, pod določenimi pogoji. Premija znaša 7 EUR na ovco samico in na ovco/kozo. | **08 02 99 01 0052 124** **08 02 99 01 0052 126** **08 02 99 01 0052 128****08 02 99 01 0053 124** **08 02 99 01 0053 126** **08 02 99 01 0053 128** |
| I.5 | Plačilo za bombaž, vezano na kmetijsko rastlino – naslov IV, poglavje 1, oddelek 6 | Proizvodno vezano plačilo za bombaž je vezano plačilo, ki se odobri na hektar upravičene površine bombaža. Površina je upravičena le, če je na kmetijskem zemljišču, na katerem je država članica odobrila pridelavo bombaža, posajenem s sortami, ki jih je odobrila država članica, in dejansko požetem pod normalnimi pogoji rasti. Pomoč za kmete, ki so člani odobrene medpanožne organizacije, se poveča za 2 EUR.  | **08 02 99 01 0038 104** |
| I.6 | Posebna podpora – naslov III, poglavje 5  | Države članice lahko kmetom odobrijo posebno podporo: 1) za posebne vrste kmetovanja, ki so pomembne za varovanje ali izboljšanje okolja, 2) za izboljšanje kakovosti kmetijskih proizvodov, 3) za izboljšanje trženja kmetijskih proizvodov, 4) za izvajanje strožjih standardov v zvezi z dobrim počutjem živali, 5) za posebne kmetijske dejavnosti, ki prinašajo dodatne koristi za kmetijstvo in okolje, 6) za obravnavanje posebnih neugodnosti v sektorju mlečnih proizvodov, govejega, telečjega, ovčjega in kozjega mesa ter riža na določenih območjih ali za posebne načine kmetovanja, 7) na območjih, kjer se izvajajo programi prestrukturiranja in/ali razvoja, 8) v obliki prispevkov za premije za zavarovanje pridelkov in rastlin, 9) z vzajemnimi skladi za bolezni živali in rastlin ali okoljske nesreče. Države članice lahko porabijo do 10 % (3,5 % v primeru vezanih plačil) svoje nacionalne zgornje meje za financiranje navedene podpore. | **08 02 99 01 0024 036** **08 02 99 01 0024 038** **08 02 99 01 0024 040** |

1. **Sheme podpore iz Priloge I k Uredbi (EU) št. 1307/2013 Evropskega parlamenta in Sveta**

|  |  |  |  |
| --- | --- | --- | --- |
| **Št.** | **Naslov** | **Opis ukrepov** | **Proračunska nomenklatura EKJS za leto 2022** **Poglavje 08 02** |
| II.1 | Shema osnovnega plačila – naslov III, oddelki 1, 2, 3 in 5 | Shema osnovnega plačila je plačilo na površino, nevezano na proizvodnjo, ki deluje na podlagi plačilnih pravic, dodeljenih kmetom. Namenjena je podpori dohodkov kmetov, ki so v povprečju bistveno nižji od povprečnih dohodkov v preostalem gospodarstvu. | **08 02 05 04** |
| II.2 | Shema enotnega plačila na površino – člen 36  | Shema enotnega plačila na površino je nevezano plačilo na površino, plačano za upravičene hektarje, ki jih prijavi kmet. Namenjena je podpori dohodkov kmetov, ki so v povprečju bistveno nižji od povprečnih dohodkov v preostalem gospodarstvu.  | **08 02 05 02** |
| II.3 | Prerazporeditveno plačilo – naslov III, poglavje 2  | Prerazporeditveno plačilo je nevezano plačilo na površino. Namenjeno je podpori manjših kmetij z zagotavljanjem dodatne podpore za njihove prve hektarje, prijavljene na podlagi osnovnega plačila.  | **08 02 05 03** |
| II.4 | Plačilo za kmetijske prakse, ki ugodno vplivajo na podnebje in okolje – naslov III, poglavje 3 | Plačilo za zeleno komponento je nevezano plačilo na površino za plačani hektar. Namenjeno je upoštevanju treh kmetijskih praks, ki ugodno vplivajo na podnebje in okolje:* diverzifikacija kmetijskih rastlin,
* ohranjanje trajnega travinja in
* obstoj površine z ekološkim pomenom na kmetijski površini.
 | **08 02 05 05** |
| II.5 | Plačilo za območja z naravnimi omejitvami – naslov III, poglavje 4 | Plačilo za območja z naravnimi omejitvami je nevezano plačilo na površino, zagotovljeno poleg osnovnega plačila za kmete. Namenjeno je podpori kmetov na območjih z naravnimi omejitvami. | **08 02 05 06** |

|  |  |  |  |
| --- | --- | --- | --- |
| II.6 | Plačilo za mlade kmete – naslov III, poglavje 5 | Plačilo za mlade kmete je plačilo, ki ni vezano na proizvodnjo in zagotavlja okrepljeno dohodkovno podporo mladim kmetom, ki so prvič na novo ustanovili kmetijsko gospodarstvo. Namenjeno je spodbujanju ustvarjanja in razvoja novih gospodarskih dejavnostih v kmetijskem sektorju, kar je bistveno za konkurenčnost kmetijskega sektorja v Uniji.  | **08 02 05 07** |
| II.7 | Prostovoljna vezana podpora – naslov IV, poglavje 1  | Prostovoljna vezana podpora obsega plačilo na hektar ali glavo živine, vezano na specifično proizvodnjo. Namenjena je izboljšanju konkurenčnosti in trajnostnosti sektorjev, ki so posebej pomembni iz gospodarskih, družbenih ali okoljskih razlogov in se spopadajo z nekaterimi težavami.  | **08 02 05 09** |
| II.8 | Plačilo za bombaž, vezano na kmetijsko rastlino – naslov IV, poglavje 2 | Proizvodno vezano plačilo za bombaž je vezano plačilo, ki se odobri na hektar upravičene površine bombaža. Gre za obvezno shemo države članice pridelovalke bombaža, s katero se podpira proizvodnja bombaža v regijah, kjer je pomembna za agrarno ekonomiko.  | **08 02 05 08** |
| II.9 | Shema za male kmete – naslov V  | Shema za male kmete ni vezana na proizvodnjo in nadomešča vsa druga neposredna plačila za zadevne upravičence. Namenjena je spodbujanju bolj uravnotežene porazdelitve podpore ter zmanjšanju upravnega bremena za upravičence do majhnega zneska in organe upravljanja.  | **08 02 05 10** |
| II.10 | Povrnitev odobritev, prenesenih iz proračunskega leta N – 1 (proračunsko leto, v katerem se uporablja prilagoditev finančne discipline) – člen 26(5) Uredbe (EU) št. 1306/2013  | Povrnitve odobritev v proračunskem letu N, prenesenih iz proračunskega leta N – 1, sorazmerno z zneskom prilagoditve finančne discipline (vključno z letnim zmanjšanjem neposrednih plačil za vzpostavitev krizne rezerve v kmetijskem sektorju), v skladu s členom 26(5) Uredbe (EU) št. 1306/2013. | **08 02 05 12** |

|  |  |  |  |
| --- | --- | --- | --- |
| II.11 | Izterjave – navzkrižna skladnost člen 100 Uredbe (EU) št. 1306/2013Primeri goljufij ali nepravilnosti člen 55 Uredbe (EU) št. 1306/2013  | Člen 100: Države članice lahko zadržijo 25 % zneskov, ki izhajajo iz navzkrižne skladnosti.Člen 55: Države članice lahko zadržijo 20 % ustreznih zneskov. | **62 00 00 00 0003 022** **do** **62 00 00 00 0003 031****62 00 00 00 0002 001** **62 00 00 00 0002 002** |

1. **Sheme podpore in ukrepi iz Uredbe (EU) št. 1308/2013 Evropskega parlamenta in Sveta**

|  |  |  |  |
| --- | --- | --- | --- |
| **Št.** | **Naslov** | **Opis ukrepov** | **Proračunska nomenklatura EKJS za leto 2022** **Poglavje 08 02**  |
| III.1 | Javna intervencija – poglavje I, oddelek 2  | Kadar tržne cene določenih kmetijskih proizvodov padejo pod predhodno določeno raven, lahko posredujejo javni organi držav članic in stabilizirajo trg, tako da odkupijo presežke, ki so nato lahko skladiščeni do povišanja tržne cene. Subjekti, ki morajo biti objavljeni, so tisti, ki so imeli korist od pomoči, tj. subjekti, od katerih je bil odkupljen proizvod. | **08 02 03 10** |
| III.2 | Pomoč za zasebno skladiščenje – poglavje I, oddelek 3  | Namen odobrene pomoči je začasna podpora proizvajalcem določenih proizvodov za stroške zasebnega skladiščenja.  | **08 02 03 10 0001 005** **08 02 03 10 0001 007** **08 02 03 10 0001 008****08 02 03 10 0006 015** **08 02 03 10 0007 010** **08 02 03 10 0008 002** **08 02 03 10 0009 002** |
| III.3 | Shema EU za šolsko sadje in zelenjavo ter mleko[[1]](#footnote-1) – poglavje II, oddelek 1  | Namen odobrene pomoči je podpora razdeljevanju kmetijskih proizvodov otrokom v vrtcih, osnovnih in srednjih šolah, da bi ti uživali več sadja, zelenjave in mleka ter da bi se izboljšale njihove prehranjevalne navade.  | **08 02 03 04** |
| III.4 | Pomoč v sektorju sadja in zelenjave – poglavje II, oddelek 3  | Pridelovalce se spodbuja, da se pridružijo [organizacijam proizvajalcev](http://ec.europa.eu/agriculture/fruit-and-vegetables/producer-organisations/index_en.htm). Te prejmejo podporo za izvajanje operativnih programov, ki temeljijo na nacionalni strategiji. Odobrena pomoč je namenjena tudi ublažitvi nihanja dohodkov v primeru krize. Pomoč se zagotovi za [ukrepe za preprečevanje/obvladovanje kriz](http://ec.europa.eu/agriculture/fruit-and-vegetables/crisis-prevention/index_en.htm) v okviru operativnih programov, tj.: umik proizvoda, zgodnje obiranje/opustitev spravila, orodja za promocijo in obveščanje, usposabljanje, zavarovanje letine, pomoč pri zagotavljanju bančnih posojil in kritju upravnih stroškov vzpostavljanja vzajemnih skladov (stabilizacijski skladi v lasti kmeta). | **08 02 03 06** |
| III.5 | Podpora v vinskem sektorju – poglavje II, oddelek 4 | Namen različnih odobrenih pomoči je zagotavljanje tržnega ravnotežja in povečanje konkurenčnosti vina Unije: podpora za promocijo vina na trgih tretjih držav ter informacije o odgovornem uživanju vina in sistemu ZOP/ZGO Unije; sofinanciranje stroškov za prestrukturiranje in preusmeritev vinogradov, za naložbe v vinarne in v tržne zmogljivosti ter inovacije; podpora za zeleno trgatev, vzajemne sklade, zavarovanje letine in destilacijo stranskih proizvodov. | **08 02 03 07** |
| III.6 | Podpora v sektorju oljčnega olja in namiznih oljk – poglavje II, oddelek 2  | Podpora, odobrena za triletne delovne programe, ki jih sestavijo organizacije proizvajalcev, združenja organizacij proizvajalcev ali medpanožne organizacije na enem ali več od naslednjih področij:1. spremljanje in upravljanje trga v sektorju oljčnega olja in namiznih oljk;
2. izboljšanje vplivov na okolje pri gojenju oljk;
3. povečanje konkurenčnosti gojenja oljk s posodobitvijo;
4. izboljšanje kakovosti proizvodnje oljčnega olja in namiznih oljk;
5. sistem sledljivosti, certificiranje in zaščita kakovosti oljčnega olja in namiznih oljk;
6. širjenje informacij o ukrepih, ki jih izvajajo organizacije proizvajalcev, združenja organizacij proizvajalcev ali medpanožne organizacije za izboljšanje kakovosti oljčnega olja in namiznih oljk.
 | **08 02 03 05** |
| III.7 | Pomoč v sektorju čebelarstva – poglavje II, oddelek 5  | Namen odobrene pomoči je podpora temu sektorju v okviru čebelarskih programov za izboljšanje proizvodnje in trženja čebelarskih proizvodov.  | **08 02 03 08** |
| III.8 | Pomoč v sektorju hmelja – poglavje II, oddelek 6 | Pomoč, odobrena organizacijam proizvajalcev hmelja. | **08 02 03 09**  |
| III.9 | Izredni ukrepi – poglavje I, oddelek 1  | Izredni ukrepi, odobreni v skladu s členom 219(1), členom 220(1) ter členom 221(1) in (2) Uredbe (EU) št. 1308/2013, so namenjeni podpiranju kmetijskih trgov v skladu s členom 4(1), točka (a), Uredbe (EU) št. 1306/2013. | **08 02 03 11** |

**IV. Ukrepi iz poglavja I naslova III Uredbe (EU) št. 1305/2013 Evropskega parlamenta in Sveta**

|  |  |  |  |  |
| --- | --- | --- | --- | --- |
| **Št.** | **Naslov** | **Ukrep** | **Opis ukrepov** | **Proračunska nomenklatura EKSRP za leto 2022** **Poglavje 08 03** **EKSRP 08 03 01 02** **EURI[[2]](#footnote-2) 08 03 01 03** |
| IV/1 | [RP] člen 14 | Prenos znanja in dejavnosti informiranja  | M01: Ta ukrep se nanaša na usposabljanje in druge vrste dejavnosti, kot so delavnice, inštruiranje, predstavitvene dejavnosti, dejavnosti informiranja, programi kratkoročne izmenjave kmetov in gozdnih posestnikov ter obiskov za krepitev človeškega potenciala oseb, dejavnih v kmetijskem, živilskem in gozdarskem sektorju, upravljavcev zemljišč ter malih in srednjih podjetij (MSP), ki delujejo na podeželskih območjih. | **08 03 01 02 01[[3]](#footnote-3)** **08 03 01 03 01** |
| IV/2 | [RP] člen 15 | Službe za svetovanje, službe za pomoč pri upravljanju kmetij in službe za zagotavljanje nadomeščanja na kmetijah | M02: Cilj tega ukrepa je izboljšati trajnostno upravljanje ter gospodarsko in okoljsko učinkovitost kmetijskih in gozdarskih gospodarstev ter MSP, ki delujejo na podeželskih območjih, z uporabo storitev svetovanja ter ustanavljanjem služb za svetovanje, služb za pomoč pri upravljanju kmetij in služb za zagotavljanje nadomeščanja na kmetijah. Prav tako ta ukrep spodbuja usposabljanje svetovalcev. | **08 03 01 02 02** **08 03 01 03 02** |
| IV/3 | [RP] člen 16 | Sheme kakovosti za kmetijske proizvode in živila | M03: Ta ukrep je namenjen zagotavljanju podpore za vse nove udeležence v shemah kakovosti Unije ter nacionalnih in prostovoljnih shemah kakovosti. Podpora lahko vključuje tudi stroške dejavnosti informiranja in promocije za izboljšanje ozaveščenosti potrošnikov o obstoju in specifikacijah proizvodov, proizvedenih v okviru teh shem kakovosti Unije in nacionalnih shem kakovosti. | **08 03 01 02 03** **08 03 01 03 03** |
| IV/4 | [RP] člen 17 | Naložbe v osnovna sredstva | M04: Ta ukrep je namenjen izboljšanju gospodarske in okoljske učinkovitosti kmetijskih gospodarstev in podeželskih podjetij, izboljšanju učinkovitosti sektorja trženja in predelave kmetijskih proizvodov, zagotovitvi infrastrukture, potrebne za razvoj kmetijstva in gozdarstva, ter podpiranju naložb neprofitnega značaja, potrebnih za doseganje okoljskih ciljev. | **08 03 01 02 04** **08 03 01 03 04** |
| IV/5 | [RP] člen 18 | Obnavljanje potenciala kmetijske proizvodnje, prizadetega zaradi naravnih nesreč, in uvajanje ustreznih preventivnih ukrepov | M05: Ta ukrep bi moral kmetom pomagati pri preprečevanju naravnih nesreč in katastrofičnih dogodkov ali obnovi prizadetega potenciala kmetijske proizvodnje po uradni potrditvi pristojnih javnih organov držav članic, da se v primeru takšnih razmer kmetijam pomagata zagotoviti sposobnost preživetja in konkurenčnost. | **08 03 01 02 05** **08 03 01 03 05** |
| IV/6 | [RP] člen 19 | Razvoj kmetij in podjetij | M06: Ta ukrep omogoča podporo za vzpostavitev in razvoj novih ekonomsko uspešnih dejavnosti, kot so nova kmetijska gospodarstva, ki jih vodijo mladi kmetje, in nova podjetja na podeželskih območjih, ali za razvoj majhnih kmetij. Podpora je namenjena tudi novim ali obstoječim podjetjem za naložbe in razvoj nekmetijskih dejavnosti, ki so bistvene za razvoj in konkurenčnost podeželskih območij in za vse kmete, ki se odločijo za diverzifikacijo svojih kmetijskih dejavnosti. Ta ukrep zagotavlja izplačila kmetom, ki so upravičeni do sodelovanja v shemi za male kmete in ki trajno prenesejo svoje kmetijsko gospodarstvo na drugega kmeta.  | **08 03 01 02 06** **08 03 01 03 06** |
| IV/7 | [RP] člen 20 | Osnovne storitve in obnova vasi na podeželskih območjih | M07: Ta ukrep podpira posredovanje za spodbujanje rasti ter okoljske in socialno-ekonomske trajnostnosti podeželskih območij, zlasti z razvojem lokalne infrastrukture (vključno s širokopasovnostjo, energijo iz obnovljivih virov in socialno infrastrukturo) in lokalnih osnovnih storitev ter tudi z obnovo vasi in dejavnosti, katerih cilja sta obnova in izboljšanje kulturne in naravne dediščine. Ta ukrep podpira tudi selitev dejavnosti in spremembo namembnosti objektov, da se izboljša kakovost življenja ali poveča okoljska učinkovitost naselja. | **08 03 01 02 07** **08 03 01 03 07** |
| IV/8 | [RP] člen 21 (22–26) | Naložbe v razvoj gozdnih površin in izboljšanje sposobnosti gozdov za preživetje | M08: Cilj tega ukrepa je spodbujati naložbe v razvoj drugih gozdnih zemljišč, v varstvo gozdov ter v inovacije na področju gozdarstva, gozdarskih tehnologij in gozdnih proizvodov, da se prispeva k potencialu rasti na podeželskih območjih. | **08 03 01 02 08[[4]](#footnote-4)** **08 03 01 02 37** **08 03 01 02 47** **08 03 01 02 57****08 03 01 03 08** **08 03 01 03 37** **08 03 01 03 47** **08 03 01 03 57** |
| IV/9 | [RP] člen 22 | Pogozdovanje in osnovanje drugih gozdnih zemljišč | Ta podukrep zagotavlja podporo za operacije pogozdovanja in osnovanja drugih gozdnih zemljišč na kmetijskih in nekmetijskih zemljiščih.  | **Glej IV/A.8** |
| IV/10 | [RP] člen 23 | Vzpostavitev kmetijsko-gozdarskih sistemov | Ta podukrep podpira vzpostavitev kmetijsko-gozdarskih sistemov in praks, kjer se olesenele trajnice namenoma zasadijo s kmetijskimi rastlinami in/ali živalmi na isti zemljiški enoti.  | **Glej IV/A.8** |
| IV/11 | [RP] člen 24 | Preprečevanje in odprava škode v gozdovih zaradi gozdnih požarov ter naravnih nesreč in katastrofičnih dogodkov | Ta podukrep je namenjen preprečevanju in obnovi (čiščenju in ponovni zasaditvi) proizvodnega potenciala gozdov zaradi gozdnih požarov, drugih naravnih nesreč, vključno z napadi škodljivcev in izbruhi bolezni, ter s podnebnimi spremembami povezanih nevarnosti.  | **Glej IV/A.8** |
| IV/A.12 | [RP] člen 25 | Naložbe za izboljšanje odpornosti in okoljske vrednosti gozdnih ekosistemov | Ta podukrep podpira ukrepe za izboljšanje okoljske vrednosti gozda, olajšanje prilagajanja gozdov na podnebne spremembe in blažitve njihovih posledic za gozdove, zagotavljanje ekosistemskih storitev in povečevanje javne uporabnosti gozda. Treba je zagotoviti povečanje okoljske vrednosti gozda.  | **Glej IV/A.8** |
| IV/A.13 | [RP] člen 26 | Naložbe v gozdarske tehnologije, predelavo, mobilizacijo in trženje gozdnih proizvodov | Cilj tega podukrepa je podpora pri naložbah v mehanizacijo in/ali opremo za pridobivanje, razrez, mobilizacijo in predelavo lesa pred industrijskim žaganjem lesa. Glavni cilj tega podukrepa je izboljšati gospodarsko vrednost gozdov. | **Glej IV/A.8** |
| IV/A.14 | [RP] člen 27 | Ustanovitev skupin in organizacij proizvajalcev | M09: Ta ukrep podpira ustanovitev skupin in organizacij proizvajalcev, zlasti v prvih letih, ko nastanejo dodatni stroški, da proizvajalci skupaj obvladujejo tržne izzive in krepijo pogajalsko moč v povezavi s proizvodnjo in trženjem tudi na lokalnih trgih. | **08 03 01 02 09** **08 03 01 03 09** |
| IV/A.15 | [RP] člen 28 | Kmetijsko-okoljsko-podnebni ukrepi | M10: Ta ukrep spodbuja upravljavce zemljišč, da uporabljajo kmetijske prakse, ki prispevajo k varstvu okolja, krajine, naravnih virov ter blažitvi podnebnih sprememb in prilagajanju nanje. To lahko zajema ne samo okoljsko koristne izboljšave pri kmetovanju, ampak tudi ohranitev obstoječih koristnih praks. | **08 03 01 02 10****08 03 01 02 30** **08 03 01 02 40** **08 03 01 02 50****08 03 01 03 10** **08 03 01 03 30** **08 03 01 03 40** **08 03 01 03 50** |
| IV/A.16 | [RP] člen 29 | Ekološko kmetovanje | M11: Ta ukrep se osredotoča na podporo pri preusmerjanju in/ali ohranjanju praks in metod ekološkega kmetovanja, da bi se kmete spodbujalo k sodelovanju v takšnih shemah in tako odzvalo na povpraševanje družbe po uporabi okolju prijaznih kmetijskih praks. | **08 03 01 02 11[[5]](#footnote-5)** **08 03 01 02 31** **08 03 01 02 41** **08 03 01 02 51** **08 03 01 03 11** **08 03 01 03 31** **08 03 01 03 41** **08 03 01 03 51** |
| IV/A.17 | [RP] člen 30 | Plačila v okviru območij Natura 2000 in na podlagi okvirne direktive o vodah | M12: Ta ukrep zagotavlja kompenzacijsko podporo upravičencem, ki se soočajo s posebnimi omejitvami zaradi posebnih obveznih zahtev na zadevnih območjih, ki izhajajo iz izvajanja direktiv o pticah in habitatih ter okvirne direktive o vodah, v primerjavi s položajem kmetov in gozdarjev na območjih brez navedenih omejitev. | **08 03 01 02 12** **08 03 01 02 32** **08 03 01 02 42** **08 03 01 02 52** **08 03 01 03 12** **08 03 01 03 32** **08 03 01 03 42** **08 03 01 03 52** |
| IV/18 | [RP] člen 31 | Plačila območjem z naravnimi ali drugimi posebnimi omejitvami | M13: Ta ukrep zagotavlja podporo upravičencem, ki se soočajo s posebnimi omejitvami, ker so na gorskih območjih ali drugih območjih z naravnimi ali drugimi posebnimi omejitvami. | **08 03 01 02 13** **08 03 01 02 33** **08 03 01 02 43** **08 02 01 02 53** **08 03 01 03 13** **08 03 01 03 33** **08 03 01 03 43** **08 02 01 03 53** |
| IV/19 | [RP] člen 33 | Dobro počutje živali | M14: Ta ukrep zagotavlja izplačila kmetom, ki se prostovoljno obvežejo, da bodo izvajali operacije, ki zajemajo eno ali več obveznosti na področju dobrobiti živali. | **08 03 01 02 14** **08 03 01 02 34** **08 03 01 02 44** **08 03 01 02 54** **08 03 01 03 14** **08 03 01 03 34** **08 03 01 03 44** **08 03 01 03 54** |
| IV/20 | [RP] člen 34 | Gozdarsko-okoljske in podnebne storitve ter ohranjanje gozdov | M15: Ta ukrep je odziv na potrebe po spodbujanju trajnostnega upravljanja in izboljševanja gozdov in drugih gozdnih zemljišč, vključno z ohranjanjem in izboljševanjem virov biotske raznovrstnosti, vode in prsti ter bojem proti podnebnim spremembam, pa tudi potrebo po ohranjanju gozdnih genskih virov, vključno z dejavnostmi, kot je razvoj različnih gozdnih vrst za prilagoditev posebnim lokalnim razmeram. | **08 03 01 02 15** **08 03 01 02 35** **08 03 01 02 45** **08 03 01 02 55****08 03 01 03 15** **08 03 01 03 35** **08 03 01 03 45** **08 03 01 03 55** |
| IV/21 | [RP] člen 35 | Sodelovanje | M16: Ta ukrep spodbuja oblike sodelovanja, ki vključujejo najmanj dva subjekta in katerih cilj je med drugim razvijati: pilotne projekte; nove proizvode, prakse, procese in tehnologije v kmetijskem, živilskem in gozdarskem sektorju; turistične storitve; kratke dobavne verige in lokalne trge; skupne projekte/prakse v zvezi z okoljem/podnebnimi spremembami; projekte za trajnostno zagotavljanje biomase; strategije lokalnega razvoja zunaj pristopa LEADER; načrt za upravljanje gozdov in diverzifikacijo v dejavnosti „socialnega kmetijstva“. | **08 03 01 02 16** **08 03 01 03 16** |
| IV/22 | [RP] člen 36 | Obvladovanje tveganja | M17: Ta ukrep predstavlja nov sklop instrumentov za obvladovanje tveganj in nadgrajuje možnosti, ki trenutno obstajajo v podporo zavarovanjem in vzajemnim skladom prek nacionalnih proračunov držav članic za neposredna plačila kot pomoč kmetom, ki so izpostavljeni vse večjim gospodarskim in okoljskim tveganjem. Ukrep uvaja tudi instrument za stabilizacijo dohodka za nadomestila kmetom zaradi izrednega zmanjšanja dohodka. | **08 03 01 02 17** **08 03 01 03 17** |
| IV/22a | [RP] člen 39b | Izjemna začasna podpora kmetom ter MSP, ki jih je kriza zaradi COVID-19 še posebej prizadela | M21: Ta ukrep je namenjen zagotavljanju nujne pomoči kmetom in MSP, ki jih je kriza zaradi COVID-19 še posebej prizadela, pri čemer je cilj zagotoviti nadaljnjo opravljanje njihovih poslovnih dejavnosti. Podpora se zagotovi v obliki pavšalnega zneska, ki se izplača do 31. decembra 2021 na podlagi vlog za podporo, ki jih je odobril pristojni organ do 30. junija 2021. | **08 03 01 02 21** |
| IV/23 | [RP] člen 40 | Financiranje dopolnilnih nacionalnih neposrednih plačil za Hrvaško | M18: Ta ukrep kmetom, ki so upravičeni do dopolnilnih nacionalnih neposrednih plačil na Hrvaškem, zagotavlja dopolnilno plačilo v okviru drugega stebra. | **08 03 01 02 18** |
| IV/24 | [SSO] člen 35 Uredbe (EU) št. 1303/2013  | Podpora za lokalni razvoj v okviru pristopa LEADER (lokalni razvoj, ki ga vodi skupnost) | M19: Ta ukrep je namenjen ohranjanju pristopa LEADER kot celostnega teritorialnega razvojnega orodja na podregionalni („lokalni“) ravni, ki bo neposredno prispevalo k uravnoteženemu teritorialnemu razvoju podeželskih območij, kar je eden od splošnih ciljev politike razvoja podeželja.Podpora za lokalni razvoj, ki ga vodi skupnost [LEADER v okviru EKSRP] zajema:1. stroške pripravljalne podpore, ki zajema krepitev zmogljivosti, usposabljanje in mrežno povezovanje za pripravo in izvajanje strategije lokalnega razvoja, ki ga vodi skupnost;
2. izvajanje operacij v okviru strategije lokalnega razvoja, ki ga vodi skupnost;
3. pripravo in izvajanje dejavnosti sodelovanja lokalne akcijske skupine;
4. tekoče stroške, vezane na upravljanje izvajanja strategije lokalnega razvoja, ki ga vodi skupnost;
5. animacijo strategije lokalnega razvoja, ki ga vodi skupnost.
 | **08 03 01 02 19** **08 03 01 02 39** **08 03 01 02 49** **08 03 01 02 59****08 03 01 03 19** **08 03 01 03 39** **08 03 01 03 49** **08 03 01 03 59** |
| IV/25 | [RP] členi 51–54  | Tehnična pomoč | M20: Ta ukrep daje državam članicam možnost, da zagotovijo tehnično pomoč za ukrepe, ki podpirajo upravne zmogljivosti, povezane z upravljanjem skladov ESI. Ti ukrepi lahko obravnavajo pripravo, upravljanje, spremljanje, vrednotenje, obveščanje in komuniciranje, mrežno povezovanje, reševanje sporov ter nadzor in revizijo programov razvoja podeželja.  | **08 03 01 02 20** **08 03 01 03 20** |

**V/A. Ukrepi za informiranje in promocijo iz Uredbe (EU) št. 1144/2014**

|  |  |  |  |
| --- | --- | --- | --- |
| **Št.** | **Naslov** | **Opis ukrepa** | **Proračunska nomenklatura za leto 2022** |
| V/A.1 | Ukrepi za informiranje in promocijo  | Ukrepi za informiranje o kmetijskih proizvodih in njihovo promocijo ter o nekaterih živilskih proizvodih iz kmetijskih proizvodov, ki se izvajajo na notranjem trgu ali v tretjih državah, kot je navedeno v Uredbi (EU) št. 1144/2014, se lahko v celoti ali delno financirajo iz proračuna Unije po pogojih iz navedene uredbe. Ti ukrepi se izvajajo v obliki programov informiranja in promocije. | **08 02 03 02** |

**V/B. Ukrepi iz Uredbe (EU) št. 228/2013 Evropskega parlamenta in Sveta**

|  |  |  |  |
| --- | --- | --- | --- |
| **Št.** | **Naslov** | **Opis ukrepa** | **Proračunska nomenklatura za leto 2022** |
| V/B.1 | POSEI in manjši egejski otoki  | Pomoč se odobri za naslednji ukrep:POSEI je specifičen kmetijski režim, katerega cilj je upoštevati omejitve najbolj oddaljenih regij, kakor to določa člen 349 PDEU. Vsebuje dva glavna elementa: posebni režim preskrbe in ukrepi za podporo lokalni proizvodnji. Cilj prvega je zmanjšati dodatne stroške za preskrbo z osnovnimi proizvodi, ki izhajajo iz odročnosti teh regij (prek pomoči za proizvode iz EU in oprostitve uvoznih dajatev za proizvode iz tretjih držav), cilj drugega pa je pomagati pri razvoju lokalnega kmetijskega sektorja (neposredna plačila in tržni ukrepi). POSEI omogoča tudi financiranje programov zdravstvenega varstva rastlin. | **08 02 03 01** **08 02 05 01** |

**V/C. Ukrepi iz Uredbe (EU) št. 229/2013 Evropskega parlamenta in Sveta**

|  |  |  |  |
| --- | --- | --- | --- |
| **Št.** | **Naslov** | **Opis ukrepa** | **Proračunska nomenklatura za leto 2022** |
| V/C.1 | Manjši egejski otoki | Pomoč se odobri za naslednji ukrep:režim za manjše egejske otoke je podoben režimu POSEI, vendar nima iste pravne podlage v Pogodbi in deluje v manjšem obsegu kot POSEI. Vključuje posebni režim preskrbe (vendar omejen na pomoč za proizvode iz EU) in ukrepe za podporo lokalnih kmetijskih dejavnosti v obliki dopolnilnih plačil za izrecno opredeljene lokalne proizvode. | **08 02 03 01** **08 02 05 01** |

1. Shema se uporablja od 1. avgusta 2017. [↑](#footnote-ref-1)
2. Ukrepi za razvoj podeželja, ki se financirajo iz evropskega instrumenta za okrevanje (EURI). [↑](#footnote-ref-2)
3. Za ukrepe, ki imajo samo izdatke ne-IAKS (M01, M02, M03, M04, M05, M06, M07, M09, M17, M20), se kode v letih ne spreminjajo. [↑](#footnote-ref-3)
4. Ukrepi, **mešani** IAKS in ne-IAKS (M08, M10, M15, M19): prva števka pri izdatkih IAKS označuje tržno leto izdatkov: 1 = 2018 ali prej; 3 = 2019; 4 = 2020; 5 = 2021; 6 = 2022 (in 7 = 2023). Druga števka označuje številko ukrepa (7 = 08; 0 = 10 itd.) [↑](#footnote-ref-4)
5. Prva števka pri ukrepih, ki imajo **samo** izdatke IAKS (M11, M12, M13, M14, M18), označuje tržno leto izdatkov: 1 = 2018 ali prej; 3 = 2019; 4 = 2020; 5 = 2021; 6 = 2022 (in 7 = 2023). Druga števka označuje številko ukrepa (1 = 11; 2 = 12; 3 = 13 itd.). [↑](#footnote-ref-5)